তুর্কীয় জাতিসমূহ
তুর্কীয় জাতিসমূহ (ইংরেজি: Turkic peoples) উত্তর, মধ্য ও পশ্চিম ইউরেশিয়ায় অবস্থিত বহুসংখ্যক নৃগোষ্ঠীকে বোঝায়, যারা তুর্কীয় ভাষা-পরিবারের বিভিন্ন ভাষায় কথা বলে। এই নৃগোষ্ঠীগুলির লোকেরা একটি সাধারণ ঐতিহাসিক পটভূমি এবং কতগুলি বিশেষ সাংস্কৃতিক ঐতিহ্যের অংশীদার। তুর্কীয় জাতি বলতে তাই একটি বৃহত্তর জাতিকে বোঝায়, যার মধ্যে বর্তমানের কাজাখ, উজবেক, কিরগিজ, এবং তুর্কি জাতির লোকেরা, এবং অতীতের বুলগার, হুন, সেলজুক, উসমানীয়, তৈমুরি ইত্যাদি জাতিগুলি অন্তর্ভুক্ত।